EkBass/fiwiki-20250220-pages-articles huggingface dataset:
Tolfenaamihappo

Tolfenaamihappo on fenamaatteihin, kuten mefenaamihappokin, kuuluva, tulehdusta ja kipua lievittävä tulehduskipulääke. Koulu.M, Tuomisto.J et al, Farmakologia ja Toksikologia, 2007, 7.p s.323 Tolfenaamihappoa käytetään migreenin ja muiden päänsärkyjen hoitoon, hammassärkyyn, kuukautiskipuihin, nivelrikkoon, reumaattisiin ja muihin sidekudossairauksiin liittyvien kiputilojen hoitoon, luusto- ja lihasperäisiin kipuihin ja pinnalliseen laskimontukkotulehdukseen.Clotam® 200 mg tabletti valmisteyhteenveto – Lääkelaitos Hyvä teho on todettu eritoten kuukautiskipujen ja migreeninkivun lievityksessä. Tolfenaamihappo tunnetaan kauppanimellä Clotam®. Tolfenaamihapon vaikutus perustuu prostaglandiini- ja leukotrieenisynteesin estoon, joka vaikuttaa edelleen kipua ja tulehdusta vähentävästi. Tolfenaamihapon tehoa on tutkittu myös krapulaoireisiin. Sen havaittiin vähentävän merkittävästi päänsärkyä, pahoinvointia, oksentelua, ärsytystä, vapinaa, janoa ja suun kuivuutta.Kaivola S., Parantainen J., Österman T., Timonen H. Hangover headache and prostaglandins: prophylactic treatment with tolfenamic acid Myös tolfenaamihapon tehottomuudesta krapulan hoidossa on näyttöä. == Lähteet == * === Viitteet === ==Aiheesta muualla== *PubChem: Tolfenamic acid *KEGG: Tolfenamic acid *ChemBlink: Tolfenamic acid Luokka:Tulehduskipulääkkeet
HMS Inconstant (1914)

HMS Inconstant oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa. == Valmistus == Alus tilattiin William Beardmore and Companyltä, missä köli laskettiin 3. huhtikuuta 1913. Alus laskettiin vesille 6. heinäkuuta 1914 ja otettiin palvelukseen tammikuussa 1915. == Palvelus == Palvelukseen otettaessa alus liitettiin Suuren laivaston Rosythiin sijoitettuun 1. risteilijäviirikköön, missä alus oli ensimmäisen maailmansodan päättymiseen saakka. Alus osallistui saksalaisen kaapparin Meteorin etsimiseen sekä laivaston mukana Skagerrakin taisteluun 31. toukokuuta - 1. kesäkuuta 1916. Alukselle asennettiin syyskuussa 1917 kiskot, joilla se kykeni kuljettamaan 74 miinaa. Alus suoritti viisi miinoitusmatkaa, joiden aikana se laski kaikkiaan 370 miinaa.Conway's s. 56 Ensimmäisen maailmansodan päätyttyä alus lähetettiin vuoden 1919 alussa Itämerelle vanhemman lippu-upseerin aluksena. Alus palasi huhtikuussa Britteinsaarille, jolloin se liitettiin 2. risteilijäviirikköön Harwichiin. Inconstant poistettiin palveluksesta lokakuussa 1919, jolloin siitä tehtiin 1. sukellusvenelaivueen emäalukseksi. Alus oli tehtävässä helmikuuhun 1922 lukuun ottamatta lyhyttä määräystä Atlantin laivaston lippulaivana. Se poistettiin lopullisesti palveluksesta 16. helmikuuta Chathamissa ja myytiin romutettavaksi 9. kesäkuuta 1922 Cashmorelle Newportiin. ==Lähteet== * ===Viitteet=== Luokka:Arethusa-luokan risteilijät (1913) Luokka:Beardmoren valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Inconstant

HMS Inconstant on ollut kuuden Britannian Kuninkaallisen laivaston aluksen nimenä. *HMS Inconstant (1783) 36-tykkinen viidennen luokan alus *HMS Inconstant (1836) 36-tykkinen viidennen luokan alus *HMS Inconstant (1868) rautarunkoinen potkurifregatti *HMS Inconstant (1914) Arethusa-luokan kevyt risteilijä *HMS Inconstant (H49) I-luokan hävittäjä
Sotalaki

Sotalaki eli sotatilalainsäädäntö on sotatilaa varten ennalta säädetty laki tai sotatilan aikana säädetty poikkeuksellisista oloista johtuva laki. Omalta osaltaan sotalakeja ovat myös ne sota-ajan rikoksia koskevat oikeussäännökset, joilla muutetaan sotaa edeltäviä säännöksiä ankarammiksi tai laajennetaan niiden vaikutuspiiriä. Nimitys on tavallisesti monikollisessa muodossa sotalait.Otavan iso tietosanakirja, Otava 1960–1965, hakusana sotalait.Nykysuomen sanakirja, WSOY 1951–1961, hakusana sotalaki. Käsitettä ei pidä sekoittaa sotilaslakiin, jolla järjestetään puolustusvoimien henkilöstön oikeudellinen asema ja kansalaisten maanpuolustukseen liittyvät velvollisuudetOtavan iso tietosanakirja, hakusana sotilaslait.Nykysuomen sanakirja, hakusana sotilaslaki.. == Sotatilalainsäädäntö Suomessa == Suomen aiempi sotatilalaki korvattiin 1991 puolustustilalailla, jonka nojalla maassa voidaan saattaa voimaan puolustustila turvaamaan valtiollista itsenäisyyttä ja ylläpitämään oikeusjärjestystä sodan tai kapinan aikana.Iso tietosanakirja, WSOY 1995–1997, hakusana puolustustilalaki. Suomen vuoden 1919 hallitusmuodon (94/1919) 16 pykälän mukaan voitiin tavallisessa lainsäädäntöjärjestyksessä sodan tai kapinan aikana säätää välttämättömiä poikkeuksia kansalaisten oikeuksiin ja oikeusturvaan. Hallitusmuodon korvasi vuonna 2000 Suomen perustuslaki (731/1999). Hallitusmuodon nojalla säädettiin 1930 laki sotatilasta (303/1930). Sotatilalakia edelsi laki eräänlaisen omaisuuden käytöstä sodan aiheuttamissa poikkeuksellisissa oloissa (31/1917).Iso tietosanakirja, Otava 1931–1939, hakusana sotatilalainsäädäntö. ==Lähteet== == Aiheesta muualla == Luokka:Sodan lait Luokka:Valtiosääntöoikeus
Ohjevirhe

Ohjevirhe eli informaatiovirhe on tuotteen käyttöohjeessa oleva tai markkinoinnissa käytetty väärä tai kertomatta jätetty tieto. Ohjevirheet voidaan luokitella negatiivisiksi tai positiivisiksi ohjevirheiksi. Negatiivinen ohjevirhe tarkoittaa, että tuotteen turvallisuuspuute aiheutuu kertomatta jätetystä seikasta, joka olisi pitänyt ilmaista käyttöohjeessa tai varoituksena. Positiivinen ohjevirhe tarkoittaa, että tuotteen markkinoinnissa tai käyttöohjeessa on annettu virheellisiä tietoja tuotteesta tai sen käytöstä. Tuotevastuulain (694/1990, 3 §) mukaan korvausvelvollisuus voi syntyä ohjevirheen perusteella. Ohjevirhe on esimerkiksi vaatteeseen liitetty virheellinen pesuohje. Jos vaate virheen vuoksi värjää pesussa muita vaatteita, syntyy korvattava tuotevahinko.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 540–541. ==Lähteet== Luokka:Kuluttajansuoja Luokka:Valmistustekniikka
David Schneider (suunnistaja)

David Schneider (s. 27. huhtikuuta 1981) on sveitsiläinen suunnistaja. Hän edustaa Vehkalahden Veikkoja. Rapperswil-Jonan MM-kilpailuissa 2003 Schneider sijoittui neljänneksi viestissä ja kuudenneksi sprintissä. Viestissä hän suunnisti avausosuuden Thomas Bührerin ja Marc Lauensteinin suunnistaessa kaksi viimeistä osuutta. Aichin MM-kilpailuissa 2005 hän sijoittui pitkällä matkalla neljänneksi. Vuonna 2006 Århusin MM-kilpailuiden pitkällä matkalla hän sijoittui yhdeksänneksi. Suunnistuksen maailmancupin osakilpailussa Zürichissä 2009 Schneider voitti hopeaa sprintissä. ==Lähteet== ==Aiheesta muualla== * David Schneiderin kotisivut Luokka:Sveitsiläiset suunnistajat Luokka:Vuonna 1981 syntyneet Luokka:Elävät henkilöt
Myötävaikutus vahinkoon

Myötävaikutus vahinkoon tarkoittaa, että vahingon kärsinyt henkilö on omilla toimillaan edistänyt vahingon syntyä tai ei ole huolehtinut varotoimista estääkseen vahingon tai pienentääkseen sitä. Vahingonkorvauslain (412/1974, 6:1) mukaan vahingonkorvausta voidaan pienentää tai evätä kokonaan, jos vahingon kärsinyt tai hänen puoleltaan on myötävaikutettu vahinkoon. Säännön tavoitteena on jakaa taloudelliset menetykset syyllisyyden perusteella. Henkilövahingot muodostavat kuitenkin poikkeuksen sääntöön. Liikennevakuutuslain (279/1959, 7 §) ja potilasvahinkolain (585/1986, 3 §) mukaan korvausta alennetaan tai se evätään vasta, kun henkilön myötävaikuttaminen on ollut törkeää. Myötävaikuttamisen arvioinnissa perustana on sellainen huolellisuus, jota ihmiseltä voidaan vaatia. Myötävaikuttamista on vahingon kärsineen oma tahallisuus tai tuottamus ja myös se, että hän on vastannut vahinkoon vaikuttaneista olosuhteista ankaran vastuun perusteella. Lisäksi myötävaikuttamisena pidetään varotoimien laiminlyöntiä ja vaaraan antautumista.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 522–523. ==Lähteet== Luokka:Vahingonkorvausoikeus
Pesäpallon B-sarja 1933

Pesäpallon B-sarja 1933 pelattiin pudotuspelisysteemillä yhdeksän aluemestarin kesken. Entinen Etelä-Suomen alue oli jaettu Uudenmaan ja Hämeen alueisiin. B-mestaruuden voitti Salo-Uskelan suojeluskunta. == Aluemestarit == * Uusimaa: Katajanokan Haukat * Häme: Porin Palloveikot * Etelä-Pohjanmaa: Seinäjoen Maila-Jussit * Lounais-Suomi: Salo-Uskelan suojeluskunta * Pohjois-Karjala: Sortavalan Palloseura * Pohjois-Suomi: Oulun Pyrintö * Keski-Suomi (Savo): Jyväskylän Kiri * Kymenlaakso: Kuusankosken Veto * Kaakkois-Suomi: Viipurin Pallo-Veikot == Pudotuspelit == * Seinäjoen Maila-Jussit - Oulun Pyrintö 8-3 {{Turnauspuu8 pronssiotteluton ||Porin Palloveikot|0|Seinäjoen Maila-Jussit |2 ||Salo-Uskelan sk|4|Katajanokan Haukat|3 ||Viipurin Pallo-Veikot |'0|Sortavalan Palloseura |2 ||Jyväskylän Kiri|7|Kuusankosken Veto|3 ||Seinäjoen Maila-Jussit |0 |Salo-Uskelan sk |3 ||Sortavalan Palloseura |4 |Jyväskylän Kiri |0 |24. syyskuuta, Salo|Salo-Uskelan sk |6|Sortavalan Palloseura|0 }} ' uusintaottelu. 1.ottelu Sortavalassa päättyi 1-1. Salo- Uskela ja Sortavala nousivat Suursarjaan 1934. Muut aluemestarit pääsivät sarjalaajennuksen myötä yrittämään nousua keväällä 1934 järjestetyissä karsinnoissa. ==Lähteet== * http://www.mrasilainen.com/sarjat/1933/1934_ka.htm * http://www.joensuunmaila.fi/historia/pptul/1930-34/1933.html * http://vessix.kotisivukone.com/files/vessix.kotisivukone.com/Pesis/1933/ottelu_ptk_1933_001_26.jpg ==Aiheesta muualla== * http://www.vessix.kotisivukone.com/ Luokka:Pesäpallon B-sarjakaudet Luokka:Vuoden 1933 pesäpallo
Arto Juusela

Arto Taneli Juusela (s. 6. heinäkuuta 1939 Helsinki) on suomalainen kitara- ja luuttutaiteilija. Hän on eläkkeellä silmätautien erikoislääkärin tehtävästä. Hän kirjoitti ylioppilaaksi Munkkiniemen yhteiskoulusta 1957, valmistui lääketieteen lisensiaatiksi 1966 ja erikoistui silmätautien erikoislääkäriksi 1971. Hän toimi pääasiallisesti yksityislääkärinä pitäen vastaanottoa muun muassa Vantaan Silmäasemalla ja pääkaupunkiseudun optikkoliikkeissä. Hän aloitti kitaransoiton opiskelun 12-vuotiaana Ivan Putilinin oppilaana ja jatkoi opintojaan myöhemmin ulkomailla, muun muassa Andres Segovian johdolla. Hän perehtyi myöhemmin myös luutun ja vihuelan soittoon. Pidettyään ensikonserttinsa Kotkassa 1963 hän on esiintynyt konsertoivana kitaristina ja luutun soittajana useissa vanhan musiikin yhtyeissä, muun muassa Sonores Antiqui -yhtyeessä sekä solistina orkesterikonserteissa. ==Lähteet== *Otavan iso musiikkitietosanakirja 3, sivu 298, Otava 1978 ISBN 951-1-04553-9 *Suomen lääkärit 2007, Suomen lääkäriliitto 2008 ISBN 978-951-9433-56-1 ==Levytyksiä== *Arto Juusela: Guitar and Lute Recordings 1958-1975 (2CD). Finlandia Classics FINCLA 31. ==Aiheesta muualla== *Vantaan Lauri -lehti 17.10.2000 Luokka:Suomalaiset kitaristit Luokka:Suomalaiset silmälääkärit Luokka:Vuonna 1939 syntyneet Luokka:Elävät henkilöt
Gabriel Wilhelm Sohlberg

Gabriel Wilhelm Sohlberg (30. lokakuuta 1851 Kisko – 2. toukokuuta 1913 Helsinki) oli suomalainen läkkiseppä ja tehtailija jonka 1876 perustamasta peltisepänverstaasta sai alkunsa monialayritys Oy G. W. Sohlberg Ab. Kiskon pitäjän Sorttilan kylässä Sortin talossa syntyneen Sohlbergin vanhemmat olivat Gabriel Eliasson Paavola ja Maria Helena Salonius. Gabriel Wilhelm oli kuusihenkisen perheen neljäs lapsi. Vuonna 1857 isä Gabriel lunasti Suomusjärven Taipalen kylässä sijaineen Paavola-nimisen kotitalonsa sisaruksiltaan ja perhe muutti sinne. Sohlberg joutui muuttamaan Suomusjärveltä Helsinkiin työnhakuun vuonna 1868 kun perhe menetti Paavolan tilan. Hän oli oppipoikana A. F Bergmanin läkkisepänliikkeessä 1868–1873, sai kisällikirjan 1873 ja pääsi levyseppämestariksi 1876. Samana vuonna Sohlberg perusti oman peltisepänliikkeen Helsinkiin. Liikkeen tehdas sijaitsi Ullanlinnan kaupunginosassa Jääkärikatu 4:ssä ja oma myymälä Aleksanterinkatu 50:ssä. Liike teki aluksi erityisesti rakennusten peltikattoja mutta talvisin liikkeessä alettiin myös valmistaa erilaisia peltisepän tuotteita kuten paloruiskuja, sankoja, maitopystöjä, ammeita ym. Sohlbergin yritys muutettiin osakeyhtiöksi 1908. Yhtiön toimitusjohtajaksi tuli G. W. Sohlbergin poika Wilhelm Aleksanteri Sohlberg (1876–1938) ja teknilliseksi johtajaksi toinen poika Toivo Sohlberg. Sohlberg itse jatkoi yhtiön hallituksen puheenjohtajana kuolemaansa saakka. Yritys on vielä nykyäänkin G. W. Sohlbergin jälkeläisten omistuksessa. Sohlberg oli Helsingin kaupunginvaltuuston jäsen 1898–1903. Hän kuului Käsityö- ja tehdasyhdistyksen valtuuskuntaan 1884–1898 ja toimi valtuuskunnan varapuheenjohtajana 1897–1907 ja puheenjohtajana 1907–1908. Sohlberg oli naimisissa kaksi kertaa: * 1873–1881 Maria Gustava Åkerlundin kanssa, liitosta oli kolme lasta * 1882–1913 Emilia Maria Oksasen kanssa, liitosta oli seitsemän lasta == Kirjallisuutta == * Jyrki Vesikansa: Pellistä Perlokseen – Oy G. W. Sohlberg Ab:n historia 1876–2001. 2001 == Lähteet == * Juhan suku-uutiset blogi 4.12.2007: G.W. Sohlberg, tehtailija * Luokka:Suomalaiset liikemiehet Luokka:Vuonna 1851 syntyneet Luokka:Vuonna 1913 kuolleet
Sirkku Talja

Sirkku Talja Tamagnini (aik Talja-Larrivoire, o.s. Talja; 16. toukokuuta 1936 Vuoksenranta – 17. toukokuuta 2019 Pariisi, Ranska) oli Suomen Neito 1955, mannekiini ja myöhemmin kirjailija. Sirkku Talja oli varttunut lastenkodissa ja hän oli Suomen Neito -kilpailun aikaan töissä Helsingissä konttoristina ja mannekiinina. Kilpailu käytiin 7. kesäkuuta 1955. Valinnan aikaan Talja oli 177 senttimetriä pitkä ja painoi 66 kilogrammaa. Talja toimi mannekiinina ja valokuvamallina 1956–1960. Hän avioitui 1960-luvulla ranskalaisen toimittaja Jean-Claude Larrivoiren kanssa ja muutti pysyvästi Ranskaan. Pariskunta sai kolme lasta. Avioliitto päättyi eroon. Myöhemmin hän meni naimisiin italialaisen Giulio Tamagninin kanssa. Sirkku Talja julkaisi 1970-luvulla ja 1980-luvun alussa kolme elämänvaiheistaan kertovaa kirjaa. Hän asui Ranskassa ja teki muun muassa vapaaehtoistyötä vammaisten ja syrjäytyneiden hyväksi. == Teoksia == Nimellä Sirkku Talja-Larrivoire: *Älä unohda minua. WSOY 1976, ranskaksi nimellä Ne m'oublie pas. Paris 1979, italiaksi nimellä Non mi dimenticare. Bollati Boringhieri, Torino 1988, saksaksi nimellä Vergiss mich nicht : Erinnerungen von Sirkku Talja. Insel, Frankfurt am Main 1994 *Mustat lakeerikengät. WSOY 1978, ranskaksi nimellä Les vernis noirs. Seuil, Paris 1981 *Helmenkalastaja. WSOY 1982 == Lähteet == * (Archive Today) * Sirkku Talja: Suomen Neito 1955 ===Viitteet=== Luokka:Suomalaiset kirjailijat Luokka:Vuonna 1936 syntyneet Luokka:Vuonna 2019 kuolleet
Bismarckin tornit

Bismarckin tornit ovat muistomerkkejä, joita saksalaiset pystyttivät valtakunnankanslerinsa Otto von Bismarckin (1815–1898) kunniaksi vuosina 1869–1934. Tornit olivat aikansa ilmiö: kaikkiaan torneja ja pylväitä rakennettiin 240 (joitakin valmiita rakennelmia tosin nimettiin Bismarckin kunniaksi). Näistä 240:stä 172 on säilynyt nykypäivään. Torneja pystytettiin neljälle mantereelle, Euroopan lisäksi Chileen, Kameruniin ja Papua-Uuteen- Guineaan. Nykyisin torneja on pystyssä Chilen, Itävallan, Kamerunin, Puolan, Ranskan, Saksan, Tšekin ja Venäjän alueella, minkä selittää Saksan koon pieneneminen. Erikoislaatuista Bismarckin torneissa on, ettei niistä valtaosaa pystyttänyt valtio, vaan tavalliset kansalaiset (etupäässä porvarit) keräsivät varat rakentamiseen. Tämä johtui osittain siitä, että keisari Vilhelm II pakotti Bismarckin eroamaan virastaan 1890 ja yritti luoda ympärilleen omaa henkilökulttia, johon Bismarckin kunnioittaminen ei sopinut. == Lähteet == == Aiheesta muualla == Luokka:Preussi Luokka:Saksan historia Luokka:Saksan tornit Luokka:Tornit
Pesäpallon B-sarja 1934

Vuonna 1934 Valtakunnansarjan alueiden määrä oli nostettu jo 11:een. Itä- Karjalan alue erotettiin Pohjois-Karjalasta ja entinen Savon alue jaettiin kahteen osaan. Lisäksi Keski-Pohjanmaan alueelta pääsi Kokkolan Veikot jatko- otteluihin, mutta alemestaruutta ei jaettu, koska muita joukkueita ei alueelta kilpailuun ilmoittautunut. B-sarjan mestariksi pelasi KooPee Keravalta. Sinällään harvinaista, ettei Kerava kuulunut ollenkaan aluemestareiden joukkoon, mutta sai jatkaa sarjassa HPL 2:n tilalla, koska reservijoukkueita ei loppupeleihin päästetty. ==Aluemestarit 1934== * Etelä-Pohjanmaa Ylihärmän Junkkarit * Häme Tampereen Pyrintö * Itä-Karjala Värtsilän Teräs * Pohjois- Karjala Joensuun Palloseura * Pohjois-Savo Warkauden Urheilijat * Kaakkois- Suomi Viipurin Kisa-Veikot * Kymenlaakso Kotkan Into * Pohjois-Suomi Oulun Pyrintö * Suur-Savo Jyväskylän Kiri * Uusimaa Helsingin Pallonlyöjät 2 * Varsinais-Suomi Loimaan Palloilijat ==Karsintakierros== * Joensuun Palloseura - Värtsilän Teräs 3-2 * Värtsilän Teräs - Joensuun Palloseura 0-9 (JoPS jatkoon 12-2) * Jyväskylän Kiri - Warkauden Urheilijat 7-0 * Warkauden Urheilijat - Jyväskylän Kiri 2-22 (Kiri jatkoon 29-2) * Ylihärmän Junkkarit - Kokkolan Veikot 21-0 * Oulun Pyrintö - Ylihärmän Junkkarit 12-1 (Pyrintö jatkoon.) ==Loppusarjat== === Itä === Itäisen alueen loppusarja 8.-9.9. Viipurissa Joukkue O V T H Juoksut Pts JK VKV JPS KI Jyväskylän Kiri 3 2 0 1 5-6 4 2-0 0-4 Viipurin Kisaveikot 3 2 0 1 11-9 4 2-3 3-1 6-5 Joensuun Palloseura 3 1 0 2 5-7 2 4-2 Kotkan Into 3 1 0 2 11-10 2 Jyväskylän Kiri ja Viipurin Kisaveikot selvisivät Suursarjaan 1935. === Länsi === Läntisen alueen loppusarja 15.-16.9. Tampereella Joukkue O V T H Juoksut Pts KP TP LP OP Keravan KooPee 3 3 0 0 23-12 6 5-3 9-5 Tampereen Pyrintö 3 2 0 1 19-17 4 4-9 7-5 8-3 Loimaan Palloilijat 3 1 0 2 11-14 2 3-2 Oulun Pyrintö 3 0 0 3 10-20 0 Keravan KooPee ja Tampereen Pyrintö Suursarjaan 1935. === B-sarjan loppuottelu === Jyväskylän Kiri – Keravan KooPee 23\. syyskuuta Jyväskylä Kiri KooPee 3-9 KooPee voitti B-sarjan mestaruuden ==Aiheesta muualla== * http://vessix.kotisivukone.com/ * http://www.joensuunmaila.fi/historia/pptul/1930-34/1934.html Luokka:Pesäpallon B-sarjakaudet Luokka:Vuoden 1934 pesäpallo
Harpiinae

Harpiinae on päiväpetolintuihin kuuluva haukkojen alaheimo. Siihen luetaan neljä sukua, joista kuhunkin kuuluu vain yksi laji. ==Suvut== * Filippiinienkotkat Pithecophaga * Harpyijat Harpia * Papuanharpyijat Harpyopsis * Pikkuharpyijat Morphnus ==Lähteet== Luokka:Haukat
Yhdeksän lyyristä runoilijaa

Yhdeksän lyyristä runoilijaa (myös yhdeksän meelistä runoilijaa) on nimitys, jota käytetään Kreikan arkaaisen kauden merkittävimmistä runoilijoista. Tällainen yhdeksän henkilöä käsittävä kaanon muodostui hellenistisenä aikana aleksandrialaisten tekstikriitikoiden parissa. Yhdeksän lyyristä runoilijaa olivat: * Alkman (600-luku eaa.) - kuorolyriikka * Sapfo (n. 600 eaa.) - monodinen lyriikka * Alkaios (n. 600 eaa.) - monodinen lyriikka * Anakreon (500-luku eaa.) - monodinen lyriikka * Stesikhoros (500-luku eaa.) - kuorolyriikka * Ibykos (500-luku eaa.) - kuorolyriikka * Simonides Keoslainen (500-luku eaa.) - kuorolyriikka * Pindaros (400-luku eaa.) - kuorolyriikka * Bakkhylides (400-luku eaa.) - kuorolyriikka Antiikin kreikkalaisissa lähteissä näistä runoilijoista käytetään yleensä termiä melikos (sanasta melos, ”laulu”), mutta jotkut lähteet käyttävät termiä lyrikos, joka tuli myöhemmin yleiseen käyttöön latinan kielessä (lyricus) ja nykykielissä. Näiden runoilijoiden runous jaetaan yleensä kuorolyriikkaan (khorōidia) ja monodiseen lyriikkaan (monōidia). Eräät nykytutkijat ovat kuitenkin kyseenalaistaneet tämän jaottelun. Antiikin ajalla oppineet määrittelivät lajityypin runomitan, eivät sisällön perusteella. Näin osa runoudesta, joka nykyään luettaisiin lyyriseksi, on kuitenkin jätetty pois; tällaisia runouden lajeja ovat elegia ja jambirunous. == Lähteet == Luokka:Antiikin Kreikan kirjallisuus *
Vesa Puttonen

Vesa Tapani Puttonen (s. 15. kesäkuuta 1966 Forssa) on suomalainen kauppatieteilijä ja Aalto-yliopiston kauppakorkeakoulun rahoituksen professori. Hän on yksi Suomen tunnetuimmista sijoittamisen ja rahoitusmarkkinoiden asiantuntijoista. Puttonen vietti lapsuutensa Luvialla ja kirjoitti ylioppilaaksi Riihikedon lukiosta Porista vuonna 1985. Tohtoriksi Puttonen väitteli Vaasan yliopistossa vuonna 1993. Hän on työskennellyt Vaasan korkeakoulussa, Turun kauppakorkeakoulussa sekä Helsingin kauppakorkeakoulussa. Lisäksi Puttonen on toiminut myös yritysmaailman johtotehtävissä, rahastoyhtiö Conventumissa ja Helsingin pörssissä. Hän on toiminut VR-Yhtymän ja Jääkiekon SM-liigan hallitusten puheenjohtajana. Hän on toiminut myös mm. Orionin, Suomi-yhtiön, Taalerin, Roclan, Oras Investin, D.Carnegie & Co Ab:n, Arvo Omaisuudenhoito Oy:n, Pörssisäätiön ja Liberan hallituksissa. Vierailevana tutkijana on on ollut New Yorkin yliopistossa ja ESADE:n kauppakorkeakoulussa. Hän oli Liiketaloudellisen Aikakauskirjan päätoimittaja vuosina 2002-2007. Hän on toiminut Keskon Eläkekassan, Valtion Eläkerahaston ja Sitran sijoitustoimikunnissa sekä ETLA:n tutkimusneuvostossa ja NASDAQ Nordic Foundationin ja OP:n tutkimussäätiön hallituksissa. ==Näkemyksiä== Puttosen mielestä pikavippien markkinointi pitäisi kieltää.https://yle.fi/uutiset/3-10546481 == Teokset == * * * * * * Velka tikittää – hyödy siitä! Aalto Executive Education Publishing, 2012. * Anttila, Kalle & Eljas Repo: Miten Sijoitan Rahastoihin. Alma Talent, 2020. * & Knûpfer, Samuli: Moderni Rahoitus, Alma Talent, 2018. * * * & H. Kent Baker: Investment Traps Exposed: Navigating Investor Mistakes and Behavioral Biases. Emerald Publishing, 2017. * & H. Kent Baker: Navigating the Investment Minefield: A Practical Guide to Avoiding Mistakes, Biases, and Traps. Emerald Publishing, 2019. * & H. Kent Baker, J.R. Nofsinger: The Savvy Investor's Guide to Avoiding Pitfalls, Frauds, and Scams. Emerald Publishing, 2020. == Lähteet == * Porin Suomalaisen Yhteislyseon Seniorit ry * Pörssisäätiön internetsivut: http://www.porssisaatio.fi/porssisaatio/hallitus/ ===Viitteet=== == Aiheesta muualla == * Aalto University – Vesa Puttonen Luokka:Helsingin kauppakorkeakoulun professorit Luokka:Suomalaiset kauppatieteilijät Luokka:Suomalaiset elinkeinoelämän vaikuttajat Luokka:Vuonna 1966 syntyneet Luokka:Elävät henkilöt Luokka:Suomalaiset professorit
Käärmekotkat (alaheimo)

Käärmekotkat (Circaetinae) on haukkojen heimoon kuuluva päiväpetolintujen alaheimo. Siihen kuuluu viisi sukua, joita tavataan vain Vanhassa maailmassa. Useimpien käärmekotkalajien kynnet ovat lyhyet ja vahvat, ja soveltuvat hyvin kiinnipitämiseen sekä nopealiikkeisten, myrkyllistenkin käärmeiden tappamiseen. Käärmekotkat eivät ole immuuneja käärmeenmyrkkyä vastaan, joten käärmeen tappamiseen tarvitaan ketteryyttä, ja myös säärien paksut suomut saattavat suojata lintua jonkin verran. Käärmekotkien koko vaihtelee paljon. Filippiinienkotka on yksi maailman suurimmista kotkalajeista, kun taas pienin laji pikkuharjakotka ei kasva suurta varpushaukkaa kookkaammaksi, ja kuuluu kotkista pienimpiin. Käärmekotkat elävät pääosin Afrikassa ja Aasiassa, mutta käärmekotkaa tavataan myös Euroopassa. Useimmat käärmekotkalajeista suosivat ravinnokseen etenkin käärmeitä ja sammakoita sekä muita matelijoita, sen sijaan nisäkkäitä ja lintuja ne eivät yleensä syö. Poikkeuksena on filippiinienkotka, joka saalistaa muun muassa apinoita ja sarvinokkia. == Suvut == * Käärmekotkat Circaetus * Dryotriorchis * Pithecophaga * Harjakotkat Spilornis * Terathopius == Lähteet == Luokka:Haukat
Aegypiinae

Aegypiinae on haukkojen heimoon kuuluva päiväpetolintujen alaheimo. Alaheimoon kuuluu korppikotkia, jotka ovat raadonsyöjiä. Osa niistä elää Himalajan vuoriston alueella. Kyseisen alaheimon kehityslinjasta on löydetty merkkejä Mioseenin ajalta Arfrikasta ja Kiinasta. ==Suvut== * Kalmokorppikotka Sarcogyps * Kirjokorppikotka Trigonoceps * Korppikotkat Gyps * Korvakorppikotka Torgos * Munkkikorppikotka Aegypius == Lähteet == Luokka:Haukat
Anacreon

Anacreon voi viitata seuraaviin: * Anakreon (lat. Anacreon), kreikkalainen runoilija ;Britannian kuninkaallinen laivasto * HMS Anacreon (1799), entinen ranskalainen kaappari * HMS Anacreon (1813), Cormorant-luokan sluuppi * HMS Anacreon (1815), kuunari
Hans Fagius

Hans Fagius (s. 1951) on ruotsalainen urkuri. Hänet kutsuttiin Ruotsin kuninkaallisen akatemian jäseneksi vuonna 1998. Fagius on levyttänyt muun muassa J. S. Bachin ja Felix Mendelssohnin urkutuotannot kokonaisuudessaan. Fagius kutsuttiin 1989 Tanskan kuninkaallisen akatemian urkuprofessoriksi; lisäksi hän on opettanut vuosien ajan Tukholman ja Kölnin musiikkikorkeakouluissa. Fagius pitää myös mestarikursseja ja toimii tuomarina urkukilpailuissa. Vuonna 2013 hän julkaisi albumin The French Organ Symphony, jolla Fagius soittaa Keski-Porin kirkon urkuja. == Lähteet == == Aiheesta muualla == * Tanskan kuninkaallisen konservatorion opettajalista (Det Kgl. Danske Musikkonservatorium) * BIS Records AB:s information om Fagius Luokka:Ruotsalaiset urkurit Luokka:Vuonna 1951 syntyneet Luokka:Elävät henkilöt Luokka:Ruotsin akatemian jäsenet
Santonit

Santonit (Santones) olivat Galliassa asunut kelttiläinen heimo. He asuivat nykyisen Saintongen alueella ja ovat antaneet Saintesin kaupungille nimensä. Roomalaiset valloittivat santonien alueen ensimmäisellä vuosisadalla eaa. Augustuksen aikana Gallia jaettiin neljään osaan, ja hän laajensi Akvitanian aluetta, jolloin siihen liitettiin 14 Garonnen pohjoispuolella asuneen heimon alueet. Santonit olivat yksi näistä heimoista. == Lähteet == Luokka:Kelttiläiset kansat
Yrjö Niiniluoto

Yrjö Emil Niiniluoto (9. helmikuuta 1900 Tampere – 4. marraskuuta 1961 Johannesburg, Etelä-Afrikka) oli suomalainen toimittaja, joka työskenteli Helsingin Sanomien päätoimittajana vuosina 1938–1961. == Elämäkerta == Yrjö Niiniluodon vanhemmat olivat matkaposteljooni Kaarlo Emil Niiniluoto ja Aino Lydia Grönlund. Niiniluoto sai koulussa pelkästään kiitettäviä arvosanoja ja kirjoitti ylioppilaaksi vuonna 1919. Hän opiskeli Helsingin yliopistossa pääaineinaan saksaa ja englantia ja valmistui filosofian kandidaatiksi 1923. Edessä näytti olevan lupaava akateeminen ura. Varusmiespalveluksen jälkeen Niiniluoto meni kuitenkin töihin Helsingin Sanomiin, jonka palveluksessa hän työskenteli kuolemaansa saakka. Hän työskenteli lehden ulkomaanosaston toimittajana 1925–1936 ja oli 1926–1928 ulkomaankirjeenvaihtajana Kansainliiton päämajassa Genevessä sekä 1933–1936 Lontoossa. Hän oli ensimmäisiä suomalaisia päätoimisia ulkomaankirjeenvaihtajia. Vuosina 1936–1938 Niiniluoto oli lehden tavallisena artikkelitoimittajana. Niiniluodosta tuli Helsingin Sanomien päätoimittaja 1938, kun hänen edeltäjänsä Eljas Erkko nimitettiin Suomen ulkoministeriksi. Hän oli myös Ilta-Sanomien päätoimittajana 1938–1946. Niiniluoto ja Sanoma-yhtiön johtaja Erkko olivat luonteiltaan erilaisia, mutta heidän yhteistyönsä sujui kohtalaisesti. Niiniluodolla oli suomalaiseksi toimittajaksi poikkeuksellisen paljon kansainvälisiä yhteyksiä. Hän toimi 1927–1933 Exchange Telegraph Companyn, 1940–1941 Reutersin, 1946–1950 Dagens Nyheterin ja 1945–1957 The Timesin Suomen-kirjeenvaihtajana. Niiniluoto kuoli sydänhalvaukseen vuonna 1961 ollessaan ulkomaanmatkalla Johannesburgissa Etelä-Afrikassa.Arvon lapset Marja ja Outi. Olavi Linturin blogi 14.8.2008. Niiniluoto oli vuodesta 1942 naimisissa Helsingin Sanomien kulttuuriosaston päällikön Marja Niiniluodon (o.s. Linturi) kanssa. Heillä oli kolme lasta: toimittaja Maarit Niiniluoto, toimittaja Markku Niiniluoto ja filosofian professori, kansleri Ilkka Niiniluoto. == Teoksia == * Tämä oli Englanti. Suomen kirja, Helsinki 1944 * Takana länttä ja Eurooppaa: Rajankäyntiä kulttuurin ja politiikan kartalla. Otava 1955 * Mitä on olla suomalainen. Otava 1957 * Löysin idän: Esseitä Kreikasta, Bysantista, Venäjästä ja Suomesta. Otava 1959 * Suuri rooli: Suomen marsalkan, vapaaherra Carl Gustaf Emil Mannerheimin kirjallisen muotokuvan yritelmä. Otava 1962 == Lähteet == == Kirjallisuutta == * ==Aiheesta muualla== * Luettelo Yrjö Niiniluodon lehtiartikkeleista Luokka:Suomalaiset päätoimittajat Luokka:Ulkomaankirjeenvaihtajat Luokka:Helsingin Sanomien toimittajat Luokka:Vuonna 1900 syntyneet Luokka:Vuonna 1961 kuolleet
Pesäpallon B-sarja 1935

Vuonna 1935 Valtakunnansarjan alueiden määrä nousi jo 14:ään. Uusina Satakunnan ja Kainuun alueet, jonka lisäksi Keski-Pohjanmaallakin oli jo riittävästi joukkueita mestaruuden ratkaisemiseksi. B-sarjan mestariksi selvisi Hämeenlinnan Pallokerho. ==Aluemestarit 1935== * Kaakkois-Suomi Tainionkosken VPK Urheilijat * Suur-Savo Mikkelin Ajo * Uusimaa Tervakosken Pato * Pohjois-Suomi Oulun Pyrintö * Häme Hämeenlinnan Pallokerho * Pohjois- Savo Siilinjärven Ponnistus * Keski-Pohjanmaa Kannuksen suojeluskunnan Urheilijat * Satakunta Kokemäen suojeluskunta * Kymenlaakso Kotkan Into * Pohjois-Karjala Pankakosken Tehtaan Urheilijat * Varsinais-Suomi Loimaan Palloilijat * Etelä-Pohjanmaa Seinäjoen Maila-Jussit * Itä-Karjala Värtsilän Teräs * Kainuu Kajaanin Pallo-Kerho ==Karsintakierros== * Pankakosken Tehtaan Urheilijat - Värtsilän Teräs 6-4 * Värtsilän Teräs - Pankakosken Tehtaan Urheilijat 3-5 (PTU jatkoon 11-7) * Siilinjärven Ponnistus - Kajaanin Pallokerho 3-0 * Kajaanin Pallokerho - Siilinjärven Ponnistus 5-10 (SiiPo jatkoon 13-5) * Mikkelin Ajo - Tainionkosken VPK Urheilijat 6-2 * Tainionkosken VPK Urheilijat - Mikkelin Ajo 0-2 (Ajo jatkoon 8-2) * Kotkan Into suoraan Itäisen alueen loppusarjaan. * Oulun Pyrintö - Kannuksen suojeluskunnan Urheilijat 22-1 * Kannuksen suojeluskunnan Urheilijat - Oulun Pyrintö 3-11 (Pyrintö jatkoon 33-4) * Kokemäen suojeluskunta - Loimaan Palloilijat 0-5 * Loimaan Palloilijat - Kokemäen suojeluskunta 4-2 (Loimaa jatkoon 9-2) * Hämeenlinnan Pallokerho - Tervakosken Pato 3-0 * Tervakosken Pato - Hämeenlinnan Pallokerho 2-5 ("Kerho" jatkoon 8-2) * Seinäjoen Maila- Jussit suoraan Läntisen alueen loppusarjaan. ==Loppusarjat== === Itä === Itäisen alueen loppusarja Kotkassa Joukkue O V T H Juoksut Pts KI SP PTU MA Kotkan Into 3 3 0 0 10-6 6 3-1 4-3 3-2 Siilinjärven Ponnistus 3 2 0 1 9-7 4 5-4 3-0 Pankakoski 3 1 0 2 11-11 2 4-2 Mikkelin Ajo 3 0 0 3 4-10 0 Kotkan Into ja Siilinjärven Ponnistus selvisivät Suursarjaan 1936. === Länsi === Läntisen alueen loppusarja Joukkue O V T H Juoksut Pts HPK SMJ LP OP Hämeenlinnan Pallokerho 3 2 1 0 10-5 5 3-1 3-3 4-1 Seinäjoen Maila-Jussit 3 2 0 1 7-5 4 4-2 2-0 Loimaan Palloilijat 3 1 1 1 8-8 3 3-1 Oulun Pyrintö 3 0 0 3 2-9 0 Hämeenlinnan Pallokerho ja Seinäjoen Maila-Jussit Suursarjaan 1936. === B-sarjan loppuottelu === Hämeenlinnan Pallokerho – Kotkan Into Hämeenlinna HPK Into 3-0 HPK voitti B-sarjan mestaruuden ==HPK:n joukkue== * Eero "Luiro" Salisma, Lukkari * Antero Salisma 1-pesä * Haakon Ilvesmäki sieppari * Kauko Harviainen sieppari * Lennart Heinänen 2-pesä * Aarne Leivo polttaja * Erkki Raassina 3-pesä * Atte Hartikainen 3-vara * Rafael Aalto Koppari * Bruno Roth 2-vara ==Lähteet== * http://vessix.kotisivukone.com/files/vessix.kotisivukone.com/Pesis/1935/b-sarja_it.jpg * http://vessix.kotisivukone.com/files/vessix.kotisivukone.com/Pesis/1935/b-finaali.jpg * http://vessix.kotisivukone.com/files/vessix.kotisivukone.com/Pesis/1935/b-sarjanottelut.jpg Luokka:Pesäpallon B-sarjakaudet Luokka:Vuoden 1935 pesäpallo
Hautausmaan poika

Hautausmaan poika () on Neil Gaimanin vuonna 2008 ilmestynyt lasten fantasiaromaani. Teoksen on kuvittanut Dave McKean. Inka Parpolan suomennos ilmestyi vuonna 2009 Otavan kustantamana. Romaani sai vuonna 2009 Carnegie- mitalin, parhaan romaanin Hugo-palkinnon ja Newbery-mitalin. Teos kertoo orvoksi jäävästä pikkupojasta, jonka hautausmaalla asuva aavepariskunta ottaa suojiinsa. Pojan varttumista seurataan noin 15-vuotiaaksi saakka. Kirjan teemana onkin pojan kasvutarina. == Vastaanotto == Tähtivaeltaja-lehden arvostelussa Toni Jerrman piti teosta erinomaisena ja sen lähtökohtia nerokkaina, vaikka teos ei hänen mielestään ylläkään Gaimanin Tähtisumua- ja Coraline-romaanien tasolle. Hän pitää kuitenkin kliseisenä kirjaan ujutettua ennustusta sekä hyvän ja pahan taistelua. Myöskään Savon Sanomien arvostelija Riku Ylösen mukaan kirja ei yllä Gaimanin aiempien teostan tasolle. Hänen mukaansa kirjan alkupuolella on muutama onnistunut luku, mutta kokonaisuus jää ohueksi ja hahmot luonnostelmiksi. Kirja erottuu kuitenkin edukseen kielen avulla. Ylönen suosittelee teosta Gaimanin ihailijoille ja nuortenfantasian suurkuluttajille. == Lähteet == Luokka:Yhdysvaltalaiset nuorten fantasiaromaanit Luokka:Vuoden 2008 kirjat
Bogorodsk

Bogorodsk () on kaupunki Nižni Novgorodin alueella Venäjällä. Se sijaitsee Meštšoran alangolla 43 kilometriä Nižni Novgorodista lounaaseen. Kaupunki on Bogorodskin piirin keskus. Sen kautta kulkee Nižni Novgorodin ja Muromin välinen maantie. Asukkaita on 36 000 henkeä (vuonna 2010). Novgorodilaisten uudisasukkaiden perustama Bogorodsk tunnettiin 1500-luvulta lähtien nahkateollisuuden keskuksena. Kaupunginoikeudet se sai vuonna 1923. Nykyään se on maatalousalueen keskus, jossa on edelleen myös nahka- ja jalkineteollisuutta. ==Lähteet== * ==Aiheesta muualla== * Bogorodskin piirin sivusto Luokka:Nižni Novgorodin alueen kaupungit
Solid Gold Sweet

Solid Gold Sweet on Sweet-yhtyeen vuonna 1998 julkaistu kahden CD-levyn kokoelma-albumi. CD 1 sisältää vaihtoehtoisia studioversioita ja demoja, CD 2 puolestaan livemateriaalia. ==Kappaleet== ===CD 1: Studio=== #Solid Gold Brass #Cockroach #Laura Lee (Show Me the Way) #Hard Times #Midnight to Daylight #4th of July #Windy City #Strong Love (kirjoitettu kanteen väärin; "Breakdown") #Healer (kirjoitettu kanteen väärin; "Are You Coming to See Me") #Lost Angels #Play All Night #Love Is Like Oxygen #Sweet F.A. #Dream On ===CD 2: Live=== #Action #Teenage Rampage #Rebel Rouser #Need a Lot of Lovin’ #Done Me Wrong All Right #Cockroach #Fox on the Run #She Gimme Lovin’ #Hell Raiser #Midnight to Daylight #4th of July #Blockbuster #Yesterday’s Rain #Rock & Roll Disgrace Luokka:Vuoden 1998 kokoelma-albumit Luokka:Sweetin kokoelma-albumit
Bor

Bor () on kaupunki Nižni Novgorodin alueella Venäjällä. Se sijaitsee Nižni Novgorodin vieressä Volgan toisella puolella. Kaupunki on Borin piirin keskus. Sinne johtaa Nižni Novgorodin ja Kotelnitšin väliseltä rautatieltä haarautuva sivurata (Mohovyje Goryn asema). Volgan rannalla on laivalaituri. Kaupunkiseudulla (urbaanialue) asui 122 201 ihmistä vuonna 2012. Paikkakunta mainitaan ensimmäisen kerran 1300-luvulla. Sen asukkaat harjoittivat etupäässä tavaroiden kuljetusta. Kaupunginoikeudet Bor sai vuonna 1938. Nykyään se on Nižni Novgorodin teollinen esikaupunki, jossa on mm. lasitehdas, konepajoja ja metalliteollisuutta. Lähiseudut ovat suosittua lomanviettoaluetta. Kuva:Bor. District & Town Hall.jpg|Borin kaupungin ja piirin hallintorakennus. Kuva:Build of Bor glass factory.jpg|Lasitehtaan talo. Kuva:Bor. Glass Factory Palace of Culture.jpg|Lasitehtaan mukaan nimetty kulttuuritalo. Kuva:Bor. Downtown.jpg|Keskustan kauppakeskus. Kuva:Bor. View to Uspenskaya Church.jpg|Borin Uspenskin kirkko. Kuva:Bor. Pokrovskaya Church.jpg|Borin Pokrovan kirkko. Kuva:Nizhny-Novgorod-Bor-seen-from-Sennaya-Sq-C0276.jpg|Borin teollisuutta Volgan vastarannalla Nižni Novgorodista nähtynä. ==Lähteet== * ===Viitteet=== ==Aiheesta muualla== * Borin piirin sivusto Luokka:Nižni Novgorodin alueen kaupungit
Hämähäkkijumala

Hämähäkkijumala () on Neil Gaimanin vuonna 2005 ilmestynyt fantasiaromaani. Inka Parpolan suomennos ilmestyi vuonna 2009 Otavan kustantamana. Hämähäkkijumala voitti vuonna 2006 Mythopoeic-palkinnon, British Fantasy -palkinnon ja Locus-palkinnon (paras fantasiaromaani)Risingshadow.net , viitattu 15.2.2010. == Juoni == Kirjan päähenkilö on Paksu Charlie, joka ei oikeasti ole paksu. Hänen isänsä herra Nancy vain on antanut hänelle sellaisen liikanimen, ja kun herra Nancy nimesi jotain, nimi pysyi. Yllättäen Charlien kotiovelle ilmaantuu muukalainen, joka osoittautuu hänen veljekseen. Charlie haluaisi viettää rauhallista ja turvallista elämää, mutta veljellä on toisenlaiset suunnitelmat. Charlielle selviää, ettei heidän isänsä ollutkaan kuka tahansa tavallinen mies, vaan hämähäkkijumala. == Vastaanotto == Kriitikko Toni Jerrmanin mukaan teos jää harmittomana viihteenä tekijän välityöksi. Teoksen juoni sutii tyhjää eikä tarinaan tunnu löytyvän todellista sisältöä. == Lähteet == == Aiheesta muualla == * Riku Ylönen: Hämähäkkijumala . Keskisuomalainen 30.1.2009. Luokka:Yhdysvaltalaiset fantasiaromaanit Luokka:Vuoden 2005 kirjat
Sona Əhmədli

Sona Əhmədli (myös Sona Ahmadli tai Sona Ahmedli, s. 5. lokakuuta 1988) on azerbaidžanilainen naispainija, MM-mitalisti ja Euroopan mestari. Pääasiassa 59 kilogramman painoluokassa kilpaileva Əhmədli paini MM-hopealle sarjassa 55 kg Herningissä 2009, jolloin hän hävisi loppuottelussa Japanin Saori Yoshidalle. Vuoden 2010 MM-kilpailuissa hän sijoittui 13:nneksi. Vuoden 2010 EM-kilpailuissa Əhmədli paini Euroopan mestariksi, ja Istanbulin MM- kilpailuissa 2011 hän saavutti pronssia. Hän oli kolmas myös Belgradin EM- kilpailuissa 2012. Əhmədli on 165 cm pitkä ja hänen normaalipainonsa on 61 kg. == Lähteet == * Sona Ahmadli FILA:n sivustolla * Sona Ahmedli FILA:n sivustolla * Profiilit foeldeak.com:in painitietokannassa * Profiilit foeldeak.com:in painitietokannassa == Viitteet == Luokka:Azerbaidžanilaiset naispainijat Luokka:Vuonna 1988 syntyneet Luokka:Elävät henkilöt
Pesäpallon B-sarja 1936

Vuonna 1936 Valtakunnansarjan alueiden määrä oli 16. Lahden alue erosi Kymenlaaksosta ja Pohjois-Suomi jakaantui Pohjois-Pohjanmaan ja Lapin alueiksi. B-sarjan mestariksi leivottiin Loimaan Palloilijat. ==Aluemestarit 1936== * Uusimaa KooPee, Kerava * Häme Tampereen Poliisi-Urheilijat * Satakunta Porin Pallo-Veikot * Varsinais-Suomi Loimaan Palloilijat * Etelä- Pohjanmaa Ylistaron suojeluskunta * Keski-Pohjanmaa Vetelin Yritys * Pohjois- Pohjanmaa Oulun Pyrintö * Lappi Lapin Pojat * Kaakkois-Suomi Viipurin NMKY * Itä-Karjala Värtsilän Teräs * Pohjois-Karjala Pankakosken Tehtaan Urheilijat * Lahti Lahden Mailaveikot 2 * Kymenlaakso Kouvolan Pallonlyöjät * Pohjois-Savo Warkauden Urheilijat * Suur-Savo Jyväskylän Kiri * Kainuu Kajaanin Pallo-Kerho Seurojen 2-joukkueet eivät enää saaneet jatkaa loppupeleihin, joten Orimattilan Oka peri LMV:n reservijoukkueen paikan. ==Karsintakierros== * Värtsilän Teräs - Viipurin NMKY 0-2 * Orimattilan Oka - Kouvolan Pallonlyöjät 3-2. KPL teki ottelusta protestin, mutta sillä ei ollut vaikutusta. * Warkauden Urheilijat - Jyväskylän Kiri 4-7 * Pankakosken Tehtaan Urheilijat suoraan Itäisen alueen loppusarjaan Kajaanin Pallokerhon vetäydyttyä pois isorokon takia. * Porin Palloveikot - Loimaan Palloilijat 3-2 * Loimaan Palloilijat - Porin Palloveikot 6-0 (Loimaa jatkoon 8-3) * Oulun Pyrintö - Lapin Pojat 4-0 * Ylistaron suojeluskunta - Vetelin Yritys 9-2 * Oulun Pyrintö - Ylistaron suojeluskunta 6-0 (Pyrintö jatkoon) * Keravan KooPee ja Tampereen Poliisi-Urheilijat suoraan Läntisen alueen loppusarjaan. ==Loppusarjat== === Itä === Itäisen alueen loppusarja 19.-20.9. Jyväskylässä Joukkue O V T H Juoksut Pts PTU JK VNM Oka Pankakoski 3 2 0 1 14-5 4 3-5 7-0 Jyväskylän Kiri 3 2 0 1 9-6 4 0-4 6-1 3-1 Viipurin NMKY 3 1 0 2 7-11 2 1-2 Orimattilan Oka 3 1 0 2 3-11 2 Pankakoski ja Kiri nousivat Suursarjaan 1937. === Länsi === Läntisen alueen loppusarja 12.-13.9. Loimaalla Joukkue O V T H Juoksut Pts LP KP OP TPU Loimaan Palloilijat 3 3 0 0 12-2 6 2-0 6-2 4-0 Keravan KooPee 3 1 0 2 8-8 2 2-4 6-2 Oulun Pyrintö 3 1 0 2 7-10 2 1-2 Tampereen Poliisi-Urheilijat 3 1 0 2 4-11 2 Loimaa ja Kerava nousivat Suursarjaan 1937. === B-sarjan loppuottelu === Pankakosken Tehtaan Urheilijat – Loimaan Palloilijat 27\. syyskuuta Pankakoski PTU LP 2-9 Loimaan Palloilijat voitti B-sarjan mestaruuden ==Lähteet== * http://vessix.kotisivukone.com/files/vessix.kotisivukone.com/Pesis/1936/1936-sarjat.xls * http://vessix.kotisivukone.com/files/vessix.kotisivukone.com/Pesis/1936/vte- jaakkima.jpg * http://www.mrasilainen.com/html/1936_1.htm Luokka:Pesäpallon B-sarjakaudet Luokka:Vuoden 1936 pesäpallo
Sosialistinen puolue (Portugali)

Sosialistinen puolue () on portugalilainen sosiaalidemokraattinen puolue ja toinen maan pääpuolueista keskusta-oikeistolaisen sosiaalidemokraattisen puolueen ohella. Sosialistinen puolue perustettiin 19. huhtikuuta 1973 saksalaisessa Bad Münstereifelin kaupungissa. Puolue on Sosialistisen internationaalin ja Euroopan sosialidemokraattisen puolueen jäsen. Vaikutusvaltaisimipia ja näkyvimpiä poliitikkoja Portugalissa vuoden 1974 Neilikkavallankumouksen jälkeen on ollut sosialistista puoluetta pitkään sen pääsihteerinä johtanut Mário Soares, joka toimi pääministerinä vuosina 1976–78 ja uudelleen 80-luvun alussa sekä Portugalin presidenttinä 10 vuotta vuosina 1986–1996. Häntä oli kutsuttu Portugalin demokratian isäksi. Partido Socialista voitti vuoden 2009 parlamenttivaalit saaden 37 prosenttia äänistä ja 96 parlamenttipaikkaa, mutta menetti kuitenkin enemmistöaseman parlamentissa. Portugalin parlamenttivaleissa lokakuussa 2019 pääministeri António Costan johtamat sosialistit saivat vaalivoiton. Sosialistit saivat 106 paikkaa 230 jäsenen parlamentissa. Enemmistöön olisi tarvittu 116 paikkaa. Näin ollen Costa joutuu etsimään pienemmistä puolueista liittolaisia tulevaan hallitukseen. Ennen vaaleja pääministeri Costan vähemmistöhallituksen tukipuolueina olivat kommunistit ja vasemmistoryhmittymä. Pääministeri António Costaa ja sosialisteja auttoivat vaaleissa Portugalin hyvät talousluvut. ==Puolueen pääsihteerit== * Mário Soares: 1973–1986 ** Almeida Santos (väliaikainen): 1986 * Vitor Constâncio: 1986–1989 * Jorge Sampaio: 1989–1992 * António Guterres: 1992–2002 * Ferro Rodrigues: 2002–2004 * José Sócrates: 2004–2011 * António José Seguro: 2011–2014 ** Maria de Belém Roseira (väliaikainen): 2014 * António Costa: 2014–2023 * Pedro Nuno Santos: 2023– ==Lähteet== ==Aiheesta muualla== * Partido Socialista Luokka:Euroopan sosiaalidemokraattinen puolue Luokka:Sosiaalidemokraattiset puolueet Luokka:Portugalin puolueet
Kstovo

Kstovo () on kaupunki Nižni Novgorodin alueella Venäjällä. Se sijaitsee Volgan rannalla 29 kilometriä Nižni Novgorodista kaakkoon. Kaupunki on Kstovon piirin keskus. Sen kautta kulkee Nižni Novgorodin ja Kazanin välinen rautatie sekä Moskovan ja Kazanin välinen M7-valtatie. Asukkaita kaupungissa on 65 600 henkeä (vuonna 2005). Paikkakunta on syntynyt 1300-luvulla. Kaupunginoikeudet Kstovo sai vuonna 1957. Nykyään siellä on Lukoilin omistama öljynjalostamo ja kemian tehdas. ==Lähteet== * ==Aiheesta muualla== * Kstovon piirin sivusto Luokka:Nižni Novgorodin alueen kaupungit
Suomen Atlantti-Seuran Nuoret

Suomen Atlantti-Seuran Nuoret (SASN) on Suomen Atlantti-Seuran alle 30-vuotiaiden verkosto, joka aloitti toimintansa 2003. SASN on puoluepoliittisesti sitoutumaton, ja sen tarkoituksena on toimia turvallisuus- ja puolustuspolitiikasta kiinnostuneiden ihmisten keskustelu- ja kohtauspaikkana. SASN järjestää tapahtumia, jakaa ajankohtaista informaatiota ja pitää yhteyksiä erilaisiin ihmisiin. SASN:n toiminnan kulmakivinä ovat keskustelutilaisuudet, vierailuluennot ja ekskursiot. Jäseneksi voi liittyä kuka tahansa aiheesta kiinnostunut alle 30-vuotias. SASN:n kansainvälinen kattojärjestö on Youth Atlantic Treaty Association (YATA). Luokka:Suomalaiset nuorisojärjestöt
Kulebaki

thumb|175px|Kulebakin museona toimii 1896 rakennettu näyttelyrakennus, joka on siirretty Nižni Novgorodista. Kulebaki () on kaupunki Nižni Novgorodin alueella Venäjällä. Se sijaitsee Meštšoran alangolla 188 kilometriä Nižni Novgorodista lounaaseen. Kaupunki on Kulebakin piirin keskus. Sen kautta kulkee Muromin ja Arzamasin välinen maantie. Navašinon asemalta haarautuu kaupunkiin johtava sivurata. Asukkaita on 37 200 henkeä (vuonna 2007). Kulebakin kylä tunnetaan 1600-luvun lopulta lähtien. Vuonna 1866 paikkakunnalle perustettiin metallitehdas, josta kehittyi yksi Venäjän suurimpia. Kaupunginoikeudet Kulebaki sai vuonna 1932. Nykyään siellä on lähinnä metalli- ja elintarviketeollisuutta. ==Lähteet== * ==Aiheesta muualla== * Kulebakin piirin sivusto Luokka:Nižni Novgorodin alueen kaupungit
Ludovico Einaudi

Ludovico Einaudi (s. 23. marraskuuta 1955 Torino, Italia) on italialainen säveltäjä, elokuvasäveltäjä ja konserttipianisti. Einaudin musiikkia on luonnehdittu lyyriseksi, kirkkaaksi, tunteikkaaksi ja hienostuneeksi, sekä helpoksi ja yksinkertaiseksi. Hän yhdistää new age -tyyliseen klassiseen musiikkiinsa vaikutteita jazzista, kansanmusiikista ja rockista. ==Elämä ja ura== Ludovico Einaudi syntyi Torinossa vuonna 1955. Äiti opetti Ludovicon soittamaan pianoa jo lapsena. Einaudin isä oli kustantaja Giulio Einaudi ja isoisä Italian tasavallan toinen presidentti (1948–1955) Luigi Einaudi. Einaudi opiskeli musiikkia Milanossa arvostetussa Conservatorio Verdissä ja sen jälkeen säveltäjä Luciano Berion johdolla Pariisissa. Valmistuttuaan hän sai stipendin Bostoniin Tanglewoodin musiikkijuhlaan. Einaudin ensimmäisissä sävellystöissä kuuluu Berion vaikutusta tonaalisuuden ja sointuvuuden lisäksi myös siinä, että kumpikin oli laaja-alainen musiikilliselta tyyliltään. Einaudi sävelsi uransa alkupuolella ISO Dance -tanssiteatterille, ja sävellykset esitettiin New Yorkin Lincoln Centerissä 1991. Stanze (1992) oli meditatiivista harppumusiikkia ja sai hyvän vastaanoton radiokuuntelijoilta. Einaudin menestysalbumi Divenire (2007) nousi Euroopan klassisen musiikin listakärkeen. Se menestyi myös populaarimusiikin listoilla ja oli Brit Awards -ehdokkaana. Albumin menestyksen ansiosta Einaudi konsertoi laajasti Euroopassa ja muualla maailmassa Japanista Yhdysvaltoihin. Einaudi sävelsi uransa aikana musiikkia useisiin elokuviin, esimerkkinä This is England. Vuonna 2020 hänen musiikkiaan käytettiin elokuvissa Nomadland ja Isä. ==Albumit== * Time Out (1988) * Stanze (1992) * Salgari (1995) * Le Onde (1996) * Eden Roc (1999) * I Giorni (2001) * Diario Mali (2003) * Una Mattina (2004) * Divenire (2007) * Nightbook (2009) * In a Time Lapse (2013) * Elements (2015) * Seven Days Walking (2019) * 12 Songs From Home (2020) * Einaudi Undiscovered (2020) * Cinema (2021) ==Lähteet== ==Aiheesta muualla== * Ludovico Einaudin virallinen sivusto Luokka:Italialaiset säveltäjät Luokka:Italialaiset pianistit Luokka:Vuonna 1955 syntyneet Luokka:Elävät henkilöt
Until the End

Until the End on Breaking Benjaminin kolmas single Phobia -albumilta. ==Listasijoitukset== Vuosi Lista Paras sijoitus 2007-2008 US Billboard Hot 100 122 2007-2008 US Billboard Hot Mainstream Rock Tracks 6 2007-2008 US Billboard Hot Modern Rock Tracks 21 ==Lähteet== Luokka:Breaking Benjaminin kappaleet Luokka:Vuoden 2007 kappaleet
Navašino

Navašino () on kaupunki Nižni Novgorodin alueella Venäjällä. Se sijaitsee Okan rannalla 158 kilometriä Nižni Novgorodista kaakkoon. Kaupunki on Navašinon piirin keskus. Sen kautta kulkee Moskovan ja Kazanin välinen rautatie. Asukkaita on 17 100 henkeä (vuonna 2006). Kaupunki on syntynyt vuonna 1957, jolloin lähekkäin sijainneet Mordovštšikovon ja Lipnjan taajamat yhdistettiin. Tärkein yritys on vuonna 1907 perustettu Okan telakka. Kaupungissa toimii myös rakennustarviketehdas. ==Lähteet== * ==Aiheesta muualla== * Kaupungin verkkosivusto Luokka:Nižni Novgorodin alueen kaupungit
Kissafretti

Kissafretti (Bassariscus astutus) on puolikarhuihin kuuluva nisäkäs. Lajia tavataan Meksikossa ja Yhdysvaltain eteläosissa. Kissafretit ovat yöeläimiä ja yksineläjiä. Ne syövät jyrsijöitä, hyönteisiä, lintuja ja runsaasti hedelmiä. Sen vartalo on yleisväriltään harmaanruskea, ja mustavalkoraitainen häntä on ruumiin mittainen.Nalle.fi: Kissafretti (Bassariscus astutus) Luettu 18.12.2010 Nisäkäsnimistölautakunta on ehdottanut lajin uudeksi suomenkieliseksi nimeksi kakomistia.Nisäkäsnimistötoimikunta 2008 Luettu 29.11.2010 == Lähteet == Luokka:Puolikarhut
Landsbygdens Folk

Landsbygdens Folk (lyh. LF) on Suomessa viikoittain ilmestyvä ruotsinkielinen sanomalehti. Lehteä julkaisee Svenska lantbruksproducenternas centralförbund. Lehti on perustettu vuonna 1947.SLC Viitattu 9.12.2018. Nykyinen päätoimittaja on Staffan Pehrman. Lehden levikki on noin 7000 kappaletta ja sitä tilataan myös Ruotsiin. Lehti kuuluu SLC:n jäsenetuihin. Lokakuussa 2021 LF alkoi tehdä yhteistyötä Svenska Ylen kanssa tuottaakseen sisältöä LF:n sivustolle. ==Lähteet== ==Aiheesta muualla== * Landsbygdens folkin kotisivut Luokka:Suomalaiset ruotsinkieliset sanomalehdet Luokka:Helsingin media Luokka:Suomen maatalous
Meredith Baxter

Meredith Ann Baxter (s. 21. kesäkuuta 1947 Kalifornia) on yhdysvaltalainen näyttelijä. Televisiosarjassa Perhe on paras hän esitti perheen äitiä Elyse Keatonia, josta roolista hän oli kaksi kertaa ehdokkaana Emmy-palkinnon saajaksi. Baxterilla oli toinen päärooli vuonna 1972 tehdyssä tilannekomediasarjassa Bridget Loves Bernie. Baxter avioitui vastanäyttelijänsä David Birneyn kanssa 1974. Liitosta syntyi viisi lasta, ennen kuin se päättyi eroon 1990-luvun alkupuolella. Baxterilla on lisäksi kaksi lasta aikaisemmasta avioliitostaan. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1947 syntyneet Luokka:Elävät henkilöt